b"\n_START_ARTICLE_\nAlen Omi\xc4\x87\n_START_SECTION_\nCarrera esportiva\n_START_PARAGRAPH_\nEs va formar al planter del Zlatorog Lasko eslov\xc3\xa8, amb qui va debutar com a professional la temporada 2009-10 a la lliga eslovena, arribant a ser subcampi\xc3\xb3 de copa. L'any 2012 fa el salt al Union Olimpija Ljubljana. Guanya una Copa eslovena (2013) i una Supercopa (2014), i queda subcampi\xc3\xb3 de lliga (en dos ocasions), de copa i de supercopa en els tres anys que hi va ser. El darrer any va disputar l'Eurocup i la Lliga Adri\xc3\xa0tica. Amb el conjunt balc\xc3\xa0nic, Omic va fer de mitjana 11,9 punts, 6,9 rebots i 1,2 assist\xc3\xa8ncies per 16,2 de valoraci\xc3\xb3 en competici\xc3\xb3 europea._NEWLINE_En el mes de juliol de 2015 refor\xc3\xa7a el joc interior de l'Herbalife Gran Canaria fins a final de temporada, amb qui ser\xc3\xa0 subcampi\xc3\xb3 de Copa, formant part del Millor Cinc de la Lliga Endesa. La temporada seg\xc3\xbcent la inicia a l'Anadolu Efes de la lliga turca, per\xc3\xb2 marxa cedit en el mes de gener i torna a la lliga ACB, aquesta vegada per jugar a l'Unicaja, amb qui guanyar\xc3\xa0 l'Eurocup. La temporada seg\xc3\xbcent va formar part del Hapoel Jerusalem i de l'Estrella Roja de Belgrad. La temporada 2018-19 la va iniciar al KK Buducnost Podgorica, per\xc3\xb2 en el mes de gener de 2019 va fitxar pel Pallacanestro Olimpia Milano, on hi va jugar fins a final de temporada. En el mes de juny de 2019 va fitxar pel Joventut de Badalona, sent el primer fitxatge del club per la temporada 2019-20.\n_START_SECTION_\nInternacional\n_START_PARAGRAPH_\nHa estat internacional amb la Selecci\xc3\xb3 de b\xc3\xa0squet d'Eslov\xc3\xa8nia. Va disputar el Mundobasket d'Espanya el 2014 i l'Eurobasket 2015."